kardosdrur/scandi-wiki huggingface dataset:
Fritze Hedemann

Fritze Hedemann (født 8. maj 1945 i København) er en dansk skuespillerinde.

Hun blev uddannet i 1967 fra Skuespillerskolen ved Aarhus Teater. Derefter spillede hun på Aarhus Teater og senere bl.a. Svalegangen og Folketeatret.

I TV har hun medvirket i bl.a. Her bor de gale og Rejseholdet.

Hun var gift med operasangeren Claus Lembek fra 1992 til hans død.

Udvalgte film 
 Elsk din næste (1967)
 Da Svante forsvandt (1975)
 Tro, håb og kærlighed (1984)
 Peter von Scholten (1987)
 Lykken er en underlig fisk (1989)

Eksterne henvisninger 
 
 

Skuespillere fra Danmark
Fritze
Alexander Kuoppala

Alexander Kuoppala (født 11. april 1974) var rytmeguitarist for bandet Children of Bodom fra 1995-2003

Biografi 
Alexander blev født i byen Espoo i Finland 1974. Kuoppala begyndte at spille guitar i en alder af 10. Han blev introduceret til instrumentet af hans mor som lærte ham det grundlæggende. Hans stil var fokuseret på blues og jazz, men det ændrede sig senere da han begyndte at lytte til heavy metalbands som W.A.S.P., Judas Priest, Manowar og Ozzy Osbourne.

Da han var trompetspiller i et lokalt bigband lærte han valdhornsspilleren Jaska Raatikainen at kende som også var en trommeslager for et band kaldet IneartheD (i dag Children of Bodom). Bandet manglede på dette tidspunkt en rytmeguitarist og begge musikere kom godt ud af det med hinanden så Alexander blev inviteret til at slutte sig til dem i 1995.

Musikere fra Finland
Guitarister fra Finland
Frihedsunionen

Frihedsunionen (pl. Unia Wolności, forkortet UW) var et polsk politisk parti der opstod 23. april 1994 som resultat af en sammenslutning mellem partierne den Demokratiske Union (UD) og den Liberale-Demokratiske Kongres.

I maj 2005 før parlamentsvalget senere på året, blev partiet omdannet til Demokratiske Parti – demokraci.pl.

Etableret i 1994
Ophørt i 2005
Liberale partier
Tidligere politiske partier i Polen
Johnny Knoxville

Johnny Knoxville (født Philip John Clapp, Jr., 11. marts 1971 i Knoxville, Tennessee, USA) er en amerikansk skuespiller, stuntmand, og komiker. Knoxville er mest kendt som lederpersonen og skaberen af drengerøvsserien Jackass på MTV.

Johnny Knoxville fik sin første anerkendelse da han skrev artikler i en avis i Tennessee, der omhandlede såkaldte »Do Not Try This At Home«-forsøg. Dette førte senere til stiftelsen af Jackass.

Filmografi 
 Desert Blues (1995) – Bob 
 Coyote Ugly (2000) – Fyr på college 
 Life Without Dick (2001) – Dick Rasmusson 
 Don't Try This At Home: The Steve-O Video (2001) 
 Big Trouble (2002) – Eddie Leadbetter 
 Deuces Wild (2002) – Vinnie Fish 
 Men in Black II (2002) – Scrad/Charlie 
 Jackass: The Movie (2002) – Sig selv
 Grand Theft Parsons (2003) – Phil Kaufman 
 Walking Tall (2004) – Ray Templeton 
 A Dirty Shame (2004) – Ray Ray Perkins 
 Lords of Dogtown (2005) – Topper Burks 
 The Dukes of Hazzard (2005) – Luke Duke 
 Daltry Calhoun (2005) – Daltry Calhoun 
 The Ringer (2005) – Steve Barker 
 Jackass: Number Two (2006) – Sig selv
 Killshot (2007) – slettede scener, Ferris Britton
 Jackass: Number 2.5 (2008) – Sig selv 
 Jackass 3D (2010) – Sig selv
 Teenage Mutant Ninja Turtles (2014) – stemme, Leonardo
 Action Point (2018) - Deshawn Crious "D.C." Carver

Eksterne henvisninger 

 
 Officielle side 

Skuespillere fra Tennessee
Komikere fra USA
Trim (Irland)

Trim (irsk: Baile Átha Troim) er en irsk by i County Meath i provinsen Leinster, i den centrale del af Republikken Irland med en befolkning (inkl. opland) på 6.870 indb i 2006 (5.894 i 2002).

Se også 
 Oversigt over de 100 største byer i Republikken Irland

Byer i Irland
Youghal

Youghal (Irsk: Eochaill) er en irsk by i County Cork i provinsen Munster, i den sydlige del af Republikken Irland med en befolkning (inkl. opland) på 6,785 indb i 2006 (6,597 i 2002)

Se også 
 Oversigt over de 100 største byer i Republikken Irland

Byer i Irland
Monaghan

Monaghan (Irsk: Muineachán) er en irsk by i County Monaghan i provinsen Ulster, i den nordlige del af Republikken Irland med en befolkning (inkl. opland) på 6.710 indb i 2006 (5.936 i 2002)

Se også 
 Oversigt over de 100 største byer i Republikken Irland

Byer i Irland
Ballinasloe

Ballinasloe (Irsk: Béal Átha na Slua) er en irsk by i County Galway og County Roscommon i provinsen Connacht, i den vestlige del af Republikken Irland med en befolkning (inkl. opland) på 6.303 indb i 2006 (6.219 i 2002)

Se også 
 Oversigt over de 100 største byer i Republikken Irland

Eksterne henvisninger 

Byer i Irland
Portarlington (Irland)

Portarlington (Irland) (Irsk: Cúil an tSúdaire) er en irsk by i County Laois og County Offaly i provinsen Leinster, i den centrale del af Republikken Irland med en befolkning (inkl. opland) på 6.004 indb i 2006 (4.001 i 2002)

Se også 
 Oversigt over de 100 største byer i Republikken Irland

Byer i Irland
Torø

Thorø er en lille ø i Lillebælt et par kilometer syd for Assens. Øen har sit navn fra den olddanske terrænbetegnelse thõr som betyder en forhøjning i søen. I dag er øen landfast med Fyn. På drejet ligger det lille fiskerleje Torøhuse. Øen havde i 2002 tre beboere, men i dag bor der ingen på den lille ø. Der er tre fuglekolonier på øen, med hætte-, storm- og  sølvmåger samt  havterne.

Erhvervsmanden Harald Plum havde en gård på øen, som han bl.a. fik arkitekten Aage Lønborg-Jensen til at restaurere. Plum begik selvmord på Thorø i 1929.

Note 

Øer i Lillebælt
Lokaliteter i Assens Kommune
Torø Huse

Torø Huse (også Thorøhuse) er et lille fiskerleje på det vestlige Fyn, omkring 5 km syd for Assens beliggende ved en lille vig som indkapsles af det fynske fastland og den lille ø Torø. Bebyggelsen havde i 2010 ca. 200 indbyggere  og et forsamlingshus. Den ligger i Assens Kommune og hører til Region Syddanmark.

Hovedgaden i Torø Huse er opkaldt efter den verdensberømte komponist Jacob Gade, der boede her permanent i henved 20 år indtil sin død i 1963. Hans kone Mimi var født i Barløse nordøst for Assens, og hun havde derfor familie- og vennemæssige relationer i det vestfynske område, bl.a. var hun kusine til kunstmaleren Lauritz Mikkelsen.

Torøhuse opstod i 1700-tallet som fiskerleje. I 1777 havde byen 7 fiskerhuse. Fisken blev solgt i Assens. I 1806 talte bebyggelsen 18 fiskerhuse.

Noter

Litteratur 
 Nicolai Jonge: Kongeriget Danmarks chrorografiske Beskrivelse; Kiøbenhavn 1777
 Erland Porsmose: "De fynske landsbyers historie – i dyrkningsfællesskabets tid" (Odense University Studies in History and Social Sciences. Vol. 109; Odense Universitetsforlag 1987; )

Lokaliteter i Assens Kommune
Ebla

Ebla er en oldtidsby i det moderne Syrien i dag kaldet Tell Mardikh omkring 55 kilometer sydvest fra storbyen Aleppo. 
Byen er især kendt for dets arkiv/bibliotek:
Udgravninger, der påbegyndte i 1964, har afsløret omkring 20.000 lertavler med kileskrift fra den tidlige bronzealder omkring 2.500 f.Kr.

Lertavlerne er skrevet på "eblaitisk" der som et vestsemitisk sprog er relateret mere til hebræisk og arabisk end akkadisk — sproget i Mesopotamien.
Den nære forbindelse til nutidens sprog og Eblas kileskrift lån af sumeriske tegn, der allerede var forstået, har ført til at kyndige kan læse lertavlerne.
De fleste af lertavlerne er data for husdyr, tekstil- og metalindustri, udenlandshandel, tempelofringer og andre statslige transaktioner.
Nogle få andre lertavler indeholder lovmæssige tekster (f.eks. officielle breve, dekreter, traktater), skoleopgaver og den mesopotamiske myten om Gilgamesh.
Tilsammen vidner lertavlerne om en stor civilisation der kunne matche Mesopotamien.

Ebla er også speciel ved at store mængder træstykker er bevaret. 
Mange af disse har været ornamentering af møbler med illustrationer af løver og krigere.

De fleste fund fra Ebla findes på museet i byen Idlib nordvest for byen.

Noter

Eksterne henvisninger 

 
 Christopher Edens, "Ebla and Cuneiform Writing" i Paul G. Bahn, The Story of Archaeology, 1997, s. 148–149.
 Josephine Schnohr, "Lertavler er en guldgrube" , Illustreret Videnskab, nr 11, 2005, s.44–47.
 John Strange, "EBLA – et genfundet kongerige", Sfinks, årgang 4, nummer 2, 1981, s. 57–62.

Byhøje
Tidligere riger, stater, protektorater, kolonier og lande
Paul G. Bahn

Paul G. Bahn (født 1953) er en britisk arkæolog, skribent, oversætter og medieperson. Han fik ph.d.-graden i arkæologi fra Cambridge Universitet i 1979 med en afhandling om de Franske Pyrenæers forhistorie.

Han har blandt andet været redaktør på bogen The Story of Archaeology, der er en beskrivelse af de 100 største arkæologiske opdagelser såsom Jeriko, kileskriftsarkivet i Ebla, mayaruinen Palenque, Tollundmanden og andre mosefund.

Ekstern henvisning 
 Paul G. Bahn , Archaeological Institute of America.

Arkæologer fra England
Alumni fra University of Cambridge
Janne Wirman

Janne Viljami "Warman" Wirman (født d. 26. april 1979) er en finsk keyboardspiller for melodisk dødsmetal-bandet Children of Bodom og Warmen.

Biografi 
Wirman blev født i Espoo, Finland i 1979 og begyndte at spille klaver i en alder af fem. I det meste af han tidlige liv fokuserede han på jazzstilen men skiftede senere interesse til heavy metal-musik, da han sluttede sig til Children of Bodom i 1997.

Han afsluttede eksamen på Helsinkis Pop & Jazz-konservatorie i en alder af 16, og blev efterfølgende inviteret af Jaska Raatikainen til at slutte sig til Children of Bodom, da deres forrige keyboardspiller Jani Pirisjoki var blevet fyret fra bandet. Janne blev et afgørende medlem for bandet, der nu for alvor kunne starte en professionel karriere. Efter en del øvelse havde Wirman lært at spille i takt med guitaristen Alexi Laiho. Det er lettest at observere på deres liveoptræden og på Tokyo Warhearts-albummet på numre som "War of Razors" og "Downfall".

Diskografi

Med Children of Bodom 
Album
 Something Wild (1997)
 Hatebreeder (1999)
 Tokyo Warhearts (Live-cd, 1999)
 Follow the Reaper (2000)
 Hate Crew Deathroll (2003)
 Are You Dead Yet? (2005)
 Chaos Ridden Years - Stockholm Knockout Live (2006)
 Blooddrunk (2008)

Singler & ep'er
 Children of Bodom (Single, 1997)
 Downfall (Single, 1998)
 Hate Me! (Single, 2000)
 You're Better Off Dead!' (Single, 2002)
 Trashed, Lost & Strungout (Ep, 2004)
 In Your Face (Single, 2005)

 Med Warmen 
Album
 Unknown Soldier (2000)
 Beyond Abilities (2001)
 Accept the Fact (2005)

Singler
 Somebody's Watching Me (Single, 2005)
 They All Blame Me (Single, 2005)
 Alone'' (Single, 2001)

Eksterne henvisninger 

Keyboardspillere fra Finland
Children of Bodom
David Arroyo

David Arroyo Durán (født 7. januar 1980) er en spansk tidligere landevejscykelrytter.

Efter at Valverde væltede og måtte udgå af Tour de France 2006, blev Arroyo sat op som kaptajn for holdet. Da Pereiro Sio tog den gule førertrøje senere i løbet efter at have slået Floyd Landis med omkring en halvtime, fik Arroyo jobbet med at hjælpe Pereiro Sio på de tunge bjergetaper.

Eksterne henvisninger 

Mandlige cykelryttere fra Spanien
Henkka Seppälä

Henri Seppälä bedre kendt som Henkka T. Blacksmith (født 2. juli 1980) er bassist for det finske melodiske dødsmetalband Children of Bodom.

Biografi 
Henkka er det yngste medlem i Children of Bodom og blev født i 1980 i Espoo, Finland. Han begyndte at spille guitar i en alder af 11. Han blev introduceret for heavy metalgenren gennem hans bror der lyttede til bands som Slayer og Pantera med hans venner. Før det havde Henkka kun kontakt til rock'n roll og glam bands som Guns N' Roses og Poison. Som tiden gik begyndte hans interesse at rette sig mod mere hårde bands intil de tidlige 1990'er hvor han blev introduceret for black metal og dødsmetal af bands som Burzum, Dissection og Cannibal Corpse.

Henkka kom i en alder af 13 år med i sit første band ved navn Aivokasvain. Han tog del i det i to år hvorefter han stoppede og skiftede instrument fra guitar til bas.

Da Samuli Miettinen forlod Inearthed (det originale navn for Children of Bodom) i 1996 sluttede Henkka sig til dem og fik den fem strengede bas.

Noter 
 

Musikere fra Finland
Bassister
Children of Bodom
Et gran salt

"Tage med et gran salt" er et udtryk, der betyder, at man skal være skeptisk eller forbeholdent overfor noget. Det er en ordret oversættelse fra det latinske udtryk Cum grano salis.

Begrebets latinske oprindelse indebærer, at udtrykket er anvendt på en række sprog, eksempelvis engelsk: "Grain of salt" og svensk: "En nypa salt".

Et gran skal ikke forveksles med et gram. Et gran kan dog også betegne en vægtenhed svarende til 0,0651 gram.

Referencer

Eksterne henvisninger 
 Den Store Danske 

Ord og vendinger
Francisco Pérez

Francisco Pérez Sanchez (født 22 juli 1978) er en spansk tidligere professionel landevejsrytter.

I 2004 blev Francisco Pérez udelukket fra cykelsport i 18 måneder for EPO misbrug, samt for at være udeblevet fra en dopingtest ved Romandiet Rundt i 2003.

Eksterne henvisninger 
 

Mandlige cykelryttere fra Spanien
...And The Beat Goes On!

...And The Beat Goes On! er tyske Scooter's debut-album, som udkom i 1995.

Spor 
 01. Different Reality (5:33)
 02. Move Your Ass (5:38)
 03. Waiting For Spring (4:28)
 04. Endless Summer (4:04)
 05. Cosmos (6:06)
 06. Rhapsody In E (6:02)
 07. Hyper Hyper (5:00)
 08. Raving In Mexico (6:05)
 09. Beautiful Vibes (5:13)
 10. Friends (5:10)
 11. Faster Harder Scooter (5:06)

Chart Positioner 

Album fra 1995
Scooter-album
Our Happy Hardcore

Our Happy Hardcore er det andet studiealbum fra det tyske band Scooter, udgivet i 1996. Albummet indeholder de 3 singler Back in the U.K., Let Me Be Your Valentine og Rebel Yell som er en coverversion af Billy Idols sang af sammen navn.

Spor 
 Let Me Be Your Valentine (5:42)
 Stuttgart (4:52)
 Rebel Yell (3:57)
 Last Minute (2:57)
 Our Happy Hardcore (5:25)
 Experience (4:56)
 This Is A Monstertune (4:22)
 Back In The U.K. (3:25)
 Hysteria (5:18)
 Crank It Up (4:08)

Chart positioner 

Album fra 1996
Scooter-album
Fritz Petzholdt

Fritz Petzholdt eller Ernst Christian Frederik Petzholdt (født 1. januar 1805 København, død 1. august 1838 i Patras i Grækenland) var dansk landskabsmaler og søn af grosserer Johan Jacob Petzholdt (f1766 – 1836) og dennes anden hustru, Josephine Marie født Fontaine (1769 – 1812).

Først efter at Fritz Petzholdt var blevet malersvend, kunne han for alvor studere ved Kunstakademiet og hos C.W. Eckersberg. Han vandt 1827-28 sølvmedaljerne, men ville dog ikke være figurmaler; Portræt af en Sømand (1828) var det eneste offentlig udstillede figurbillede. Han lagde sig efter landskabsmaleriet, og allerede 1829 købtes En Mose ved Høsterkjøb til Den Kongelige Malerisamling. Da faderen var formuende, foretog han derefter en rejse til Harzen og rejste i 1830 til Italien, besøgte Sicilien og levede siden i Rom, indtil han i vinteren 1835-36 var hjemme på grund af faderens sygdom og død. Snart efter dødsfaldet rejste han atter over München til Italien og derfra til Grækenland, hvor han 1. august 1838 blev fundet død på sit hotelværelse i Patras med overskåret strube – muligvis sket for sin egen hånd.

Havde han allerede i Eckersbergs skole og ved synet af dennes italienske studier fået blikket åbent for en lys farveskala, så synes han navnlig på sin rejse til Sicilien at have udviklet sin farvesans i denne retning, og de fortrinlige studier, han bragte med tilbage til Rom, benyttede han med held til udviklingen af sit ualmindelige talent for landskabsmaleriet. Et i fast tegning og smuk farve udmærket billede, Hadrians Villa ved Tivoli, solgte han 1833 til Den Kongelige Malerisamling. Men endnu mere i det lille billede Fra den sicilianske Kyst, som samlingen senere erhvervede, fremtrådte den lyse farve og den finhed i tonen, som var hans pensels hovedfortrin. En Udsigt fra Villa Pamfili med flere udstilledes 1835; men hans hovedværk: Parti i de pontinske Sumpe med en Flok Bøfler, og et andet stort billede fra Sabinerbjergene med en Flok Geder ved en Kilde udstilledes først i København 1840, 2 år efter kunstnerens død. Navnlig det første vakte overordentlig opsigt i München, hvor det først var udstillet, og vidnede om, hvilket alvorligt kunstnersnilde Danmark havde mistet.

Galleri

Eksterne henvisninger

Henvisninger 

Malere fra Danmark
Personer fra København
Landskabsmalere
Danskere i 1800-tallet
Personer i Dansk Biografisk Leksikon
Esben Hansen

Esben Hansen (født 10. august 1981 i Nykøbing Falster) er en tidligere dansk fodboldspiller, der primært spillede på den centrale midtbane.

Esben Hansens sidste klub var Lyngby Boldklub. Forinden havde han spillet for OB, som han første gang skrev kontrakt med i sommeren 2002. I august 2009 blev han udlejet ét år til Randers FC.

Esben har spillet en enkelt landskamp for Danmark mod Liechtenstein i en EM-kvalifikationskamp i 2007.

Han har desuden spillet to kampe for U/21-landsholdet i 2003 mod henholdsvis Luxembourg og Ukraine.

Esben er i dag advokatfuldmægtig hos Lund Elmer Sandager advokatfirma, og arbejder derudover for TV-stationerne CANAL8 og CANAL9 som ekspert og kommentator i forbindelse med kanalernes fodbolddækning.

Spillerkarriere 
 1988-2000: B. 1921
 2000-2002: Nykøbing Falster Alliancen
 2002-2007: Odense Boldklub, 172 kampe og 10 mål, Superligaen
 2007-2007: 1. FC Kaiserslautern
 2008-2009: Odense Boldklub
 2009-2010: Randers FC (leje)
 2010       Lyngby Boldklub

Noter

Eksterne henvisninger 
 

Fodboldspillere fra Danmark
Fodboldspillere fra Odense Boldklub
Fodboldspillere fra 1. FC Kaiserslautern
Fodboldspillere fra Randers FC
Personer fra Nykøbing Falster
Dværgvædder

Dværgvædderen er kaninrace, der er populær som kæledyr.

Den har et bredt hoved, kraftig krop, stærke ben, næsten ingen hals, hængende ører og store øjne. Den findes i mange pelsvarianter og farver. En dværgvædder kan veje op til ca. 3 kg og hører til blandt dværgracerne.

Se også 
 Tamkanin
 Vildkanin

Eksterne henvisninger 

 Holland lop – Dværgvædder  (engelsk)

Kaninracer
Chris Sørensen (fodboldspiller, født 1977)

Chris Sørensen (født 27. juli 1977 i Randers) er en tidligere dansk professionel fodboldspiller, der spillede for Vejle Boldklub, OB, Randers FC og Vendsyssel FF.

Karriere 
Inden han i 2012 skiftede til sin hjemby Randers, spillede han en del sæsoner i OB, hvor han blandt andet var anfører. Han debuterede for OB 14. marts 2004 mod FC Midtjylland, en kamp OB vandt med cifrene 4-0. Han har tidligere spillet for Randers KFUM, Randers Freja og Vejle BK. Chris Sørensen er primært forsvarsspiller, især venstre back, men kan også spille andre pladser.

Han blev i 2006 udtaget af landstræner Morten Olsen til Ligalandsholdstruppen. 17. oktober 2007 fik han sin debut på A-Landsholdet i en kvalifikationskamp til EM i fodbold 2008 mod Letland.

Han spillede sin sidste kamp i karrieren og for Vendsyssel FF d. 4 Juni 2017. Den sidste kamp var mod AC Horsens, og var finalen om hvilket af de to hold der skulle deltage i Alka Superligaens næste sæson, her tabte han og Vendsyssel FF 3-1.

Referencer

Eksterne henvisninger 

 

Fodboldspillere fra Danmark
Fodboldspillere fra Randers Freja
Fodboldspillere fra Odense Boldklub
Fodboldspillere fra Randers FC
Fodboldspillere fra Vendsyssel F.F.
Personer fra Randers
Stockholm Knockout Live

Stockholm Knockout Live er et livealbum fra metalbandet Children of Bodom fra 2006.

Indhold

CD 
 "Living Dead Beat"
 "Sixpounder"
 "Silent Night, Bodom Night"
 "Hate Me!"
 "We're Not Gonna Fall"
 "Angels Don't Kill"
 "Deadbeats I" (Trommesolo)
 "Bodom After Midnight / Bodom Beach Terror" (medley)
 "Follow the Reaper"
 "Needled 24/7"
 "Clash of the Booze Brothers" (solo battle)
 "In Your Face"
 "Hate Crew Deathroll"
 "Are You Dead Yet?"
 "Roope Latvala Guitar Solo"
 "Lake Bodom"
 "Everytime I Die"
 "Downfall"

DVD 
 "Living Dead Beat"
 "Sixpounder"
 "Silent Night, Bodom Night"
 "Hate Me!"
 "We're Not Gonna Fall"
 "Angels Don't Kill"
 "Deadbeats I" (Trommesolo)
 "Bodom After Midnight / Bodom Beach Terror" (medley)
 "Follow the Reaper"
 "Needled 24/7"
 "Clash of the Booze Brothers" (solo battle)
 "In Your Face"
 "Hate Crew Deathroll"
 "Are You Dead Yet?"
 "Roope Latvala Guitar Solo"
 "Lake Bodom"
 "Everytime I Die"
 "Downfall"

Ekstra materiale 
 Chaos Ridden Years: Children of Bodom dokumentar
 Tilblivelsesprocessem af Stockholm Knockout Live
 Slettede scener
 Fotogalleri

Metalalbum
Livealbum fra 2006
Children of Bodom-album
Høgild

Høgild er en landsby i Midtjylland med , beliggende i Rind Sogn ca. 12 kilometer syd for Herning. Landsbyen ligger i Herning Kommune og hører til Region Midtjylland.

Midtjyske Motorvej ligger øst for Høgild.

Eksterne henvisninger 
 Høgild Borger- og Idrætsforening

Kilder 

Byer i Herning Kommune
Lokalavisen Amager

Lokalavisen Amager Bil & Bolig er en lokalavis, der udgives på Amager, der er startet og drevet af direktør Leif Jensen, fra den 1. december 2009, som tidligere havde drevet Amager Avisen gennem 7 år, indtil Berlingske Medier opkøbte avisen, som de også gjorde med den anden lokalavis på Amager Lokalavisen Amager.
Da navnet er blevet ledig efter også at Berlingske Medier havde opkøbt og lukket denne avis, var der et behov for mange annoncører og læsere for at der skulle være en alternativ til Berlingske Lokalavis.

Bladudgiver Leif Jensen, havde tilbage i foråret 2002 også startet Valby City Avis, og samme efterår startede han Amager Avisen.
Leif Jensen er ansvarshavende redaktør på Lokalavisen Amager Bil & Bolig, avisen er opstartet på baggrund af amagerkanske annoncører vil have en alternativ lokalavis til de Berlingske Medier.

Lokalavisen Amager bliver trykt hos Rotationen i Nykøbing Falster hos John Andersen, og sætteriet er hos Lars Zederkof, Hvidovre Avissætteri, distributionen af de 80.000 eksemplarer hver 14. dag klares af Forbruger Kontakt.

Bladudgiver Leif Jensen, er direktør for Holdingselskabet Emguva, der står bag udgivelsen af Lokalavisen Amager. Avisen indtjenings grundlag er udelukkende baseret på annonce indtægter.

Ekstern henvisning 
Lokalavisen Amagers officielle hjemmeside

Aviser fra Amager